Former Pakistani Pacer Shoaib akhter Raise question on virat’s team selection |
CT फाइनल हारने पर शोएब अख्तर ने विराट की टीम सेलेक्शन पर उठाए सवाल
By: वाह क्रिकेट टीम | Last Updated: Monday, 19 June 2017 11:37 AM
पाकिस्तान ने हरफनमौला खेल का बेहतरीन प्रदर्शन करते हुए रविवार को मौजूदा विजेता भारत को आईसीसी चैम्पियंस ट्रॉफी के फाइनल में 180 रनों के भारी अंतर से मात देकर पहली बार खिताब अपने नाम कर लिया.
पाकिस्तान द्वारा रखे गए 339 रनों के लक्ष्य के दबाव में भारत का मजबूत और गहरा बल्लेबाजी क्रम ताश के पत्तों की तरह ढह गया और पूरी टीम 30.3 ओवरों में महज 158 रनों पर सिमट गई.
आईसीसी टूर्नामेंट के फाइनल में यह किसी भी टीम द्वारा रनों के लिहाज से हासिल की गई सबसे बड़ी जीत है.
पाकिस्तान की इस शानदार जीत के बाद उनके तेज़ गेंदबाज़ शोएब अख्तर ने एबीपी न्यूज़ से कहा, 'भारत को पता था कि जब बोर्ड पर 339 रन जैसा बड़ा लक्ष्य लगा हो, तो कोई भी बल्लेबाज़ प्रेशर में आ सकता है, और जब पाकिस्तानी टीम ने 300 से ज्यादा रन बनाने शुरू कर दिए थो तो मुझे लग गया था कि अब पाकिस्तानी गेंदबाज़ी भारत पर दबाव बना सकती है.'
हालांकि इसके बाद शोएब अख्तर ने कहा, 'भारतीय टीम इस लक्ष्य को हासिल कर सकती थी, उनके पास वो काबिलियत थी, लेकिन भारतीय बल्लेबाज़ पैनिक कर गए, जिसकी वजह से टीम इंडिया को हार मिली.'
इसके अलावा शोएब अख्तर ने कहा, मोहम्मद आमिर का स्पेल पाकिस्तान के लिए सबसे ज्यादा अहम रहा.'
शोएब अख्तर ने विराट कोहली के टीम सलेक्शन के फैसले पर भी सवाल उठाया. उन्होंने उमेश यादव को टीम से बाहर रखने फैसला बिल्कुल बताया. अख्तर ने कहा कि उमेश के पास पेस है और पेस आपको मैच जिताती है लेकिन भारत ने उसे नहीं खिलाया.
इसके साथ ही अख्तर ने रविन्द्र जडेजा और आर अश्विन को हार का मुजरिम बताते हुए कहा कि वो दोनों मैच के दौरान विकेट लेने की कोशिश ही नहीं करते दिखे.
इससे पहले मैच के दौरान उन्होंने पाकिस्तानी तेज़ गेंदबाज़ मोहम्मद आमिर की तारीफ करते हुए कहा था कि आमिर ने उन्हें खुद के दिनों की याद दिला दी.
कैफ के अलावा कई और दिग्गज सितारों ने भारत-पाक मुकाबले को लेकर अपनी प्रतिक्रिया ज़ाहिर की.